CELEX: 32004R1454
Language: et
Date: 2004-08-16 00:00:00
Title: Komisjoni määrus (EÜ) nr 1454/2004, 16. august 2004, millega muudetakse nõukogu määrust (EÜ) nr 2090/2002, milles sätestatakse nõukogu määruse (EMÜ) nr 386/90 üksikasjalikud rakenduseeskirjad füüsilise kontrolli kohta, mis teostatakse eksporditoetuse saamise tingimustele vastavate põllumajandussaaduste ja -toodete eksportimise ajal

17.8.2004   
            
            
               ET
            
            
               Euroopa Liidu Teataja
            
            
               L 269/9
            
         
      KOMISJONI MÄÄRUS (EÜ) nr 1454/2004,
   16. august 2004,
   millega muudetakse nõukogu määrust (EÜ) nr 2090/2002, milles sätestatakse nõukogu määruse (EMÜ) nr 386/90 üksikasjalikud rakenduseeskirjad füüsilise kontrolli kohta, mis teostatakse eksporditoetuse saamise tingimustele vastavate põllumajandussaaduste ja -toodete eksportimise ajal
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 12. veebruari 1990. aasta määrust (EMÜ) nr 386/90 toetust või muid summasid väärivate põllumajandustoodete ekspordi ajal teostatava kontrolli kohta, (1) eriti selle artiklit 6,
   ning arvestades järgmist:
   
               (1)
            
            
               Komisjoni määruse (EÜ) nr 2090/2002 (2) artikli 10 lõikes 2 on sätestatud nõue, et liikmesriigid peavad igal kalendriaastal teostama asenduskontrolle, mille arv ei tohi olla väiksem kui nende päevade arv, mil eksporditoetust saavaid tooteid viiakse ühenduse tolliterritooriumilt välja. Tuleks selgitada, et asenduskontrolli kordade arv ei tohiks olla väiksem kui nende päevade arv või pool nende päevade arvust, mil artikli 10 lõike 2 esimese lõigu kohaselt plommimata eksporditoetust saavad tooted viiakse asjaomase väljumistolliasutuse kaudu ühenduse tolliterritooriumilt välja.
            
         
               (2)
            
            
               Komisjoni määruse (EÜ) nr 2090/2002 artiklis 11 on sätestatud nõue, mille kohaselt peavad liikmesriigid esitama iga-aastased hinnangud kõnealuse määruse alusel teostatud kontrolli rakendamise ja tulemuslikkuse kohta ja korra kohta, mida on kohaldatud kaupade valimisel füüsiliseks kontrolliks.
            
         
               (3)
            
            
               Komisjoni 15. aprilli 1999. aasta määruse (EÜ) nr 800/1999 (milles sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad) (3) artikli 26 lõikes 7 on sätestatud nõue, mille kohaselt peavad liikmesriigid esitama iga-aastased hinnangud ka määruse (EÜ) nr 2090/2002 alusel maksedeklaratsioonide suhtes teostatud kontrolli rakendamise ja tulemuslikkuse kohta.
            
         
               (4)
            
            
               Läbipaistvuse tagamiseks ja ühishindamise võimaldamiseks tuleks kõnealused iga-aastased aruanded koostada üksikasjalikumalt.
            
         
               (5)
            
            
               Kõnealuste iga-aastaste aruannete koostamisel tuleks lähtuda 2005. aasta aruandest, milles käsitleti 2004. aastat. Võib juhtuda, et liikmesriigid peavad tegema toetuste taotletud väärtusi käsitlevate andmete kogumiseks organisatsioonilisi muudatusi ja seepärast võivad nad alustada sellise teabe esitamist alates 2006. aasta aruandest, milles käsitletakse 2005. aastat.
            
         
               (6)
            
            
               Asjaomased korralduskomiteed ei ole andnud hinnangut eesistuja poolt määratud tähtaja jooksul,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 2090/2002 muudetakse järgmiselt.
   
               1.
            
            
               Artikli 10 lõike 2 teine ja kolmas lõik asendatakse järgmisega:
               “Igal kalendriaastal teostatava asenduskontrolli kordade arv ei tohi olla väiksem kui nende päevade arv, mil eksporditoetust saavaid tooteid viiakse esimese lõigu kohaselt plommimata saadetistena asjaomase väljumistolliasutuse kaudu ühenduse tolliterritooriumilt välja.
               Kui asenduskontroll teostatakse üksnes ühe eksportija puhul, ei tohi asenduskontrolli kordade arv olla väiksem kui pool nende päevade arvust, mil eksporditoetust saavaid tooteid viiakse esimese lõigu kohaselt plommimata saadetistena asjaomase väljumistolliasutuse kaudu ühenduse tolliterritooriumilt välja.”
            
         
               2.
            
            
               Artikkel 11 asendatakse järgmisega:
               “Artikkel 11
               Enne iga aasta 1. maid saadavad liikmeriigid komisjonile aruande, milles hinnatakse käesoleva määruse alusel teostatud kontrolli rakendamist ja tõhusust ning korda, mida on kohaldatud kaupade valimisel füüsiliseks kontrolliks. Aruanne sisaldab III lisas loetletud andmeid, mis hõlmavad eelmise aasta 1. jaanuari ja 31. detsembri vahelisel ajal heakskiidetud ekspordideklaratsioone.
               Aruanded esitatakse standardile ISO 9660 vastaval CD-ROMil või samaväärsel elektroonilisel andmekandjal ja paberkujul.
               2005. aasta aruandes, milles käsitletakse 2004. aastal heakskiidetud deklaratsioone, võivad liikmesriigid jätta esitamata järgmised andmed:
               
                           —
                        
                        
                           200–4 000 euroses suurusjärgus olevate rikkumiste rahalised tagajärjed vastavalt III lisa punktile 1.5, 2.5 ja 10.3,
                        
                     
                           —
                        
                        
                           teabe, mida nõutakse vastavalt III lisa punktile 1.7.”
                        
                     
         
               3.
            
            
               Käesoleva määruse lisa tekst lisatakse III lisana.
            
         Artikkel 2
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. august 2004
      
         
            Komisjoni nimel
         
         
            komisjoni liige
         
         Franz FISCHLER
         
      
   
   
      (1)  EÜT L 42, 16.2.1990, lk 6. Määrust on muudetud määrusega (EÜ) nr 163/94 (EÜT L 24, 29.1.1994, lk 2).
   
      (2)  EÜT L 322, 27.11.2002, lk 4. Määrust on viimati muudetud määrusega (EÜ) nr 909/2004 (ELT L 163, 30.4.2004, lk 61).
   
      (3)  EÜT L 102, 17.4.1999, lk 11. Määrust on viimati muudetud määrusega (EÜ) nr 671/2004 (ELT L 105, 14.4.2004, lk 5).
   
      LISA
      “
            III LISA
            AASTAARUANDE ELEMENDID VASTAVALT ARTIKLI 11 SÄTETELE
            1   Kontrolli teostamine eksporditolliasutustes
            1.1   Nende ekspordideklaratsioonide arv sektorite ja tolliasutuste kaupa, mida ei jäetud kontrolli miinimummäärade arvutamisel kõrvale vastavalt artiklile 2.
            1.2   Märge selle kohta, kas deklaratsioonid jäeti kontrollimata vastavalt artikli 2 lõike 2 punktile a või artikli 2 lõike 2 punktile b.
            1.3   Teostatud füüsilise kontrolli kordade arv sektorite ja tolliasutuste kaupa.
            1.4   Vajaduse korral loetelu tolliasutustest, kes kohaldavad kontrolli vähendatud määra vastavalt artikli 6 punktile c.
            1.5   Sektorite kaupa selliste kontrollikordade arv, mille tulemusena avastati rikkumisi, avastatud rikkumiste rahalised tagajärjed, kui toetuste taotletud väärtus on suurem kui 200 eurot, ja vajaduse korral nõukogu määruse (EMÜ) nr 595/91 (1) artiklis 3 osutatud teatises kasutatud viitenumber.
            1.6   Vajaduse korral ajakohastatud andmed eelmistes aastaaruannetes komisjonile teatatud rikkumiste arvu kohta.
            1.7   Taotletud toetuste väärtus sektorite kaupa nende deklaratsioonide puhul, mille suhtes teostati füüsiline kontroll.
            2   Asenduskontrolli teostamine väljumistolliasutustes
            2.1   Nende päevade arv väljumistolliasutuste kaupa, mil eksporditoetust saavad tooted on artikli 10 lõike 2 kohaselt plommimata saadetistena konkreetse väljumistolliasutuse kaudu ühenduse tolliterritooriumilt välja viidud.
            2.2   Artikli 10 lõikes 2 osutatud asenduskontrolli kordade arv väljumistolliasutuste kaupa.
            2.3   Selliste ekspordideklaratsioonide arv, mille puhul eksporditolliasutus ei ole transpordivahendit ega pakendit plomminud.
            Nende ekspordideklaratsioonide arv, mille puhul on lahkumisel kinnitatud plomm eemaldatud mujal kui tolli järelevalve all või kui plomm on rikutud või ei antud määruse (EMÜ) nr 2454/93 artikli 357 lõike 4 kohast vabastust plommimisest.
            2.4   Käesoleva määruse artikli 10 lõikes 2a osutatud eriasenduskontrolli kordade arv tolliasutuste kaupa.
            2.5   Käesoleva määruse artikli 10 lõikes 2 osutatud asenduskontrolli kordade arv, mille käigus on avastatud rikkumisi seoses toetustega, mille väärtus on suurem kui 200 eurot, sealhulgas vajaduse korral määruse (EMÜ) nr 595/91 artiklis 3 osutatud teatises kasutatud viitenumber.
            Käesoleva määruse artikli 10 lõikes 2a osutatud eriasenduskontrolli kordade arv, mille käigus on avastatud rikkumisi seoses toetustega, mille väärtus on suurem kui 200 eurot, sealhulgas vajaduse korral määruse (EMÜ) nr 595/91 artiklis 3 osutatud teatises kasutatud viitenumber.
            2.6   Vajaduse korral ajakohastatud andmed eelmises aastaaruandes komisjonile teatatud rikkumiste arvu kohta.
            2.7   Millises ulatuses kohaldasid väljumistolliasutused käesoleva määruse artikli 10 lõiget 7 ja millise teabe esitasid asjaomased makseasutused.
            3   Saadetiste füüsiliseks kontrolliks valimise kord
            3.1   Saadetiste füüsiliseks kontrolliks valimise korra ja selle tulemuslikkuse kirjeldus.
            4   Riskianalüüsi süsteemi või strateegia muudatused
            Liikmesriikidelt, kes kohaldavad riskianalüüsi vastavalt määruse (EÜ) nr 386/90 artikli 3 lõikele 2, nõutakse punktis 4.1 osutatud teavet.
            4.1   Kirjeldus kõigi muudatuste kohta, mis tehakse komisjoni määruse (EÜ) nr 3122/94 (2) artikli 3 lõike 2 kohaselt komisjonile teatatud meetmetes.
            5   Üksikasjalik teave valikusüsteemide ja riskianalüüsisüsteemide kohta
            Liikmesriikidelt, kes kohaldavad riskianalüüsi vastavalt määruse (EÜ) nr 3122/94 artikli 3 lõikele 2, nõutakse punktides 5.1–5.4 osutatud teavet. Teave esitatakse vaid siis, kui eelmise aruandega võrreldes on toimunud muudatusi.
            Liikmesriikidelt, kes ei kohalda riskianalüüsi vastavalt määruse (EÜ) nr 3122/94 artikli 3 lõikele 2, nõutakse punktis 5.5 osutatud teavet.
            5.1   Kui iga saadetisega seotud riskide kaalumiskoefitsientide registreerimiseks kasutatakse ühtset süsteemi, siis selle kirjeldus.
            5.2   Hinnatud riskide regulaarse hindamise ja ülevaatamise intervallide kirjeldus.
            5.3   Seire- ja tagasisidesüsteemi kirjeldus, tagamaks, et teostatakse sihipärast kontrollimist või et on olemas rahuldavad põhjused selle tegematajätmiseks.
            5.4   Kui viimaste aruandeperioodide riskihindamisi ei ole läbi vaadatud (vt punkt 5.2), tuleb selgitada, miks on olemasolevad hinnangud endiselt otstarbekad füüsilise kontrolli tulemuslikkuse tagamiseks.
            5.5   Kui määruse (EÜ) nr 3122/94 artikli 3 lõike 2 kohast riskianalüüsi ei rakendata, tuleb selgitada, miks on olemasolev kontrollisüsteem endiselt otstarbekas füüsilise kontrolli tulemuslikkuse tagamiseks.
            6   Kooskõlastamine määrusega (EMÜ) nr 4045/89
            6.1   Kirjeldus määruse (EMÜ) nr 386/90 artikli 5 kohaste meetmete kohta, mis on võetud tõhustamaks kooskõlastamist määrusega (EMÜ) nr 4045/89.
            7   Määruse (EMÜ) nr 386/90 ja käesoleva määruse rakendamisega seotud raskused
            7.1   Määruse (EMÜ) nr 386/90 või käesoleva määruse rakendamise käigus tekkinud raskuste ja neist ülesaamiseks võetud meetmete või sellekohaste ettepanekute kirjeldus.
            8   Teostatud kontrolli hindamine
            8.1   Hinnang selle kohta, kas kontroll on teostatud rahuldavalt.
            8.2   Tuleb teatada, kas komisjoni määruse (EÜ) nr 1663/95 (3) artiklis 3 osutatud tõendeid väljastav organ kommenteeris oma viimases aruandes vastavalt artikli 3 lõikele 1 füüsilise kontrolli ja asenduskontrolli teostamist ning märkida vastav koht aruandes (peatükk, lehekülg jms). Kui aruandes on esitatud soovitusi füüsilise kontrolli ja asenduskontrolli süsteemi parandamiseks, tuleb märkida, millised meetmed on süsteemi tõhustamiseks ellu viidud.
            8.3   Liikmesriigid, kes ei ole punktis 8.2 osutatud meetmeid aastaaruande koostamise ajaks veel rakendanud, esitavad kõnealuse teabe aastaaruande esitamise aasta 31. juuliks.
            9   Parandusettepanekud
            9.1   Vajaduse korral parandusettepanekud määruse kohaldamise või määruse enda kohta.
            10   Eelfinantseerimisega hõlmatud toodete ja kaupade füüsiline kontrollimine vastavalt määruse (EMÜ) nr 800/1999 artikli 26 lõikele 7
            Määruse (EMÜ) nr 565/80 (4) artiklite 4 ja 5 rakendamiseks maksedeklaratsioonide põhjal teostatud füüsilise kontrolli puhul teatatakse järgmised andmed.
            10.1   Nende ekspordideklaratsioonide arv sektorite ja tolliasutuste kaupa, mida ei jäetud kontrolli miinimummäärade arvutamisel kõrvale vastavalt artiklile 2.
            10.2   Füüsilise kontrolli kordade arv sektorite ja tolliasutuste kaupa.
            10.3   Sektorite kaupa nende kontrollikordade arv, mille tulemusena avastati rikkumisi, avastatud rikkumiste rahalised tagajärjed, kui toetuste taotletud väärtus on suurem kui 200 eurot, ja vajaduse korral määruse (EMÜ) nr 595/91 artiklis 3 osutatud teatises kasutatud viitenumber.
         ”
      
         (1)  EÜT L 67, 14.3.1991, lk 11.
      
         (2)  EÜT L 330, 21.12.1994, lk 31.
      
         (3)  EÜT L 158, 8.7.1995, lk 6.
      
         (4)  EÜT L 62, 7.3.1980, lk 5.